CELEX: 62022CN0107
Language: et
Date: 2022-02-16 00:00:00
Title: Kohtuasi C-107/22: Eelotsusetaotlus, mille on esitanud Gerechtshof Amsterdam (Madalmaad) 16. veebruaril 2022 – X BV, Inspecteur van de Belastingdienst/Douane

23.5.2022   
            
            
               ET
            
            
               Euroopa Liidu Teataja
            
            
               C 207/15
            
         
      Eelotsusetaotlus, mille on esitanud Gerechtshof Amsterdam (Madalmaad) 16. veebruaril 2022 – X BV, Inspecteur van de Belastingdienst/Douane
      (Kohtuasi C-107/22)
      (2022/C 207/22)
      Kohtumenetluse keel: hollandi
      
         Eelotsusetaotluse esitanud kohus
      
      Gerechtshof Amsterdam
      
         Põhikohtuasja pooled
      
      
         Apellatsioonkaebuse esitajad: X BV, Inspecteur van de Belastingdienst/Douane
      
         Eelotsuse küsimused
      
      
                  1.
               
               
                  Kas klassifitseerimise üldreeglit 2a (1) tuleb tõlgendada nii, et see on kohaldatav satelliitvastuvõtuseadme osadele, millest pärast vabasse ringlusse suunamist pannakse kokku terviklik satelliitvastuvõtuseade ja mida veetakse ühes ja samas konteineris ja mille vabasse ringlusse lubamiseks esitab üks ja sama isik enda nimel ja enda arvel ühel ja samal päeval ühes ja samas tolliasutuses kaks eraldi tollideklaratsiooni ning mis on vabasse ringlusse suunamise ajal kahe seotud ettevõtja omandis?
               
            
                  2.
               
               
                  Kas juhul, kui vastus esimesele küsimusele on jaatav, tuleb klassifitseerimise üldreeglit 2a tõlgendada nii, et see on kohaldatav ka satelliitvastuvõtuseadme osadele, mille deklareerib vabasse ringlusse lubamiseks üks ja sama isik enda nimel ja enda arvel ühel ja samal päeval samas tolliasutuses, kus suunati ühenduse välistransiidiprotseduurile satelliitvastuvõtuseadme jaoks ette nähtud ülejäänud osad, kusjuures deklaratsioonide esitamise ajal on osad kahe seotud ettevõtja omandis ja pärast vabasse ringlusse suunamist pannakse kõikidest osadest kokku terviklik satelliitvastuvõtuseade?
               
            
         (1)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT 1987, L 256, lk 1; ELT eriväljaanne 02/02, lk 382).